Coronavirus: Xjentisti ħolqu mappa live dwar fejn hemm każijiet
Xjentisti ħolqu mappa li turi fejn qed ikun hemm każijiet tal-coronavirus madwar id-dinja. Tliet xjentisti mill-John Hopkins University fl-Istati Uniti qed jaġġornaw din il-mappa kontinwament bl-aħħar informazzjoni uffiċjali dwar il-COVID-19. Il- mappa turi li qrib Malta hemm 453 każ l-Italja u każ ieħor il-Greċja. S'issa hemm l-aktar każijiet fiċ-Ċina fejn hemm 78,497 każ mit-82,170 każ madwar id-dinja. Johns Hopkins CSSE Reċentament tfaċċaw l-ewwel każijiet fir- Rumanija u d-Danimarka . Għandek tilbes maskra? Dr Charles Mallia Azzopardi qal li dawk li mhumiex infettati bil-coronavirus u qed jilbsu l-maskri, qegħdin jagħmlu dan għalxejn, peress li l-maskri għandhom jintlibsu minn min ikollu l-virus sabiex ma jinfettax lil ħaddieħor. Hu u jitkellem ma' Newsbook.com.mt , it-tabib spjega li s-sitwazzjoni meta tintuża maskra fi sptar hija kompletament differenti għal meta tintuża barra mill-isptar, peress li fi sptar il-pazjenti jkunu qed jingħataw trattament. Awdjo: "Nies li m'għandhomx il-virus qed jilbsu l-maskri għalxejn" L-Awtorità għas-Saħħa u s-Sigurtà fix-Xogħol (OHSA) qed tagħmel appell lil min iħaddem biex jinkoraġġixxi lill-ħaddiema biex jekk ikunu bid-deni jew ikollhom is-sogħla, jibqgħu d-dar. Dan l-appell sar qalb it-tħassib li ħakem il-Gżejjer Maltin fl-aħħar jiem dwar il-coronavirus. APPELL: Bis-sogħla jew bid-deni? Ibqa' d-dar